****

**Den nye Golf 8 kører ind den afsluttende testfase**

****

* **Udviklingen er næsten færdig: Volkswagen tester intensivt camouflerede Golf 8 prototyper.**
* **Verdenspremiere i efteråret 2019: 8. generation af Golf bliver digital, intelligent og online.**

**Den nye og 8. generation af Golf ruller frem mod startlinjen. Designet og en stribe af innovative digitale løsninger vil sende denne bestseller ind i en ny tid: en æra med elektrificerede drivlinjer, et digitaliseret og opkoblet interiør, flere avancerede assistentsystemer, online funktioner og services. Næste generation af Golf er klædt på til fremtiden.**

Bag den sort- og hvidstribede camouflage gemmer der sig en 5-dørs bil med et dynamisk udtryk. Den skjuler på ingen måde, at dette er en Golf, fordi det karakteristiske design-DNA gør, at det ikke er let at forveksle denne bil med nogen anden. Kigger man nærmere på fotoet, ser man, at ”Golf”-navnet er integreret i camouflagen, men det afslører ikke det nye designs fine detaljer. Klaus Bischoff, chefdesigner ved Volkswagen, fortæller om den nye Golf: ”på dette tidspunkt ønsker vi ikke at afsløre alle detaljer på den nye Golf, men det er muligt at få et indtryk af bilens elegante proportioner.” Bischoff fortsætter: ”Næste generation af Golf bliver en ægte øjenåbner!”. Nedtællingen til Golf 8 er allerede begyndt, og den smider den sidste camouflage i efteråret, hvor den har verdenspremiere.